27 નવેમ્બર , 2017થી ટીવીના પરદે પ્રદર્શિત થઈ રહેલી ઐતિહાસિક કથાનકવાળી સિરિયલનો દરેક એપિસોડ રસપ્રદ હોય છે. આજથી આશરે 2400- 2500 વરસ પહેલાં અંદાજે ઈ.સ. પૂર્વે 324 ના સમયગાળા દરમિયાન પરશિયાનો શાહ ડરાયસ અને પૌરવ સામ્રાજયનો પોરસ, રાજા બોમની અને દસ્યૂ સામ્રાજયની વાત અતિ પ્રતીતિકર રીતે , કલાત્મકતાથી ,અર્થગંભીર સંવાદો અને પ્રશંસનીય અભિનય સાથે રજૂ કરવામાં આવી છે. અસરકારક પટકથા અને સંવાદો , ભવ્ય અને વિશાળ ફલક પર વિસ્તરતી કથાને શોભે અને છાજે એવો મનોહર સન્નિવેશ અને સમજણપૂર્વકનું તેમજ મેલોડ્રામાને મર્યાદા સાથે અભિવ્યક્તિ આપતું ઠાવકું અને સમજદારીપૂવર્કનું દિગ્દર્શન – પોરસને પ્રશંસાપાત્ર બનાવે છે.